** Р Е П У Б Л И К А Б Ъ Л ГА Р И Я**

 **МИНИСТЕРСТВО НА ЗДРАВЕОПАЗВАНЕТО**

 **РЕГИОНАЛНА ЗДРАВНА ИНСПЕКЦИЯ – ВРАЦА**

**гр. Враца 3000 ул. „Черни Дрин” № 2 тел/факс: 092/ 66 50 61 тел: 092/62 63 77 e-mail:** **rzi@rzi-vratsa.com**

**36. (1350) ИЗГОТВЯНЕ НА ЗДРАВНА ОЦЕНКА НА СЕДМИЧНИТЕ УЧЕБНИ РАЗПИСАНИЯ НА УЧЕНИЦИ**

**Цел:** Процедурата има за цел да регламентира оценката за съответствие на учебните разписания със здравните изисквания в училищата на територията на областта.

**Обхват:** Процедурата се отнася за дейностите, които експертите на ДОЗ отдeл ПБПЗ извършват по оценка на седмичните учебни разписания.

**Позоваване:** Закон за здравето, Наредба № 10/19.06.2014 г.на МЗ / обн. ДВ бр. 54 от 2014г., изм. ДВ бр. 31 от 18.04.2017г. и изм. ДВ бр.11 от 02.02.2018г. / за здравните изисквания при изготвяне и спазване на седмичните разписания на учебните занятия.

**Термини и определения:** Използваните термини и определения са по смисъла на тези, посочени в нормативните актове.

**Отговорности:** Отговорността по настоящата процедура носят директор ДОЗ и експерта, извършващ оценката.

**Методология:**

1. Приемът на документи с молба по образец, регистрацията им и резолюцията по компетентност се извършват съгласно Инструкцията за документооборот в Инспекцията.
2. В дирекцията/отдела се води журнал за регистрация на постъпилите учебни разписания, в който се отразява движението на преписката и резултат от оценката.
3. При несъответствие с чл.3, чл.4 и чл.6 от Наредбата преписката се връща на вносителя с протокол за оценка на седмичното учебно разписание, в който се посочват несъответствията и препоръките за отстраняване на пропуските в срок не по-голям от 5 дни.
4. Протоколите за оценка се издават в три екземпляра – за заявителя, за РИО, за ДОЗ, отдел ПБПЗ. Протоколите се подписват от експерта, извършил оценката и от директора на РЗИ.
5. Срокът за прием на учебни разписания е до 10 дни след началото на първия, съответно на втория учебен срок и до 5 дни след всяка промяна на седмичното учебно разписание.
6. Срокът за оценка на учебните разписания след приемането им в Регионалната здравна инспекция е до 15 дни.

Забележка: Заявлението и придружаващите документи могат да се подадат устно – чрез съставяне на Протокол от длъжностното лице; на място на Административно гише за обслужване на физически и юридически лица в РЗИ – Враца, ул. Черни Дрин № 2; чрез лицензиран пощенски оператор или по електронен път.

**Съхранение и документация:**

Журнал за регистрация в дирекцията/отдела – срок за съхранение три години;

Екземпляр от оценено учебно разписание – срок за съхранение една учебна година;

Екземпляр от протокол за оценка - срок за съхранение една учебна година;

**Такса:**

18,00 лв. - съгласно Приложение № 4 към чл. 29г на Тарифа за таксите, които се събират от органите на държавния здравен контрол и националните центрове по проблемите на общественото здраве по закона за здравето (загл. доп. - ДВ, бр. 38 от 2011 г.).

Заплащането може да се извърши по банков и /или електронен път; в брой – на Административно гише за обслужване на физически и юридически лица в РЗИ - Враца , ул.”Черни Дрин” № 2 или чрез ПОС – терминал.

**Образци и бланки:**

* Заявление